
ORA VIO 


primum jcognoTi; munus mihi tlcmhnda- 
tiiin fuisse, hoc anno Orationem de more in 
sollemni studiorum instauratione , coram tot 
tantorumque litteratorum yironim consessu ha- 
bendi ( quod quidem prae virium mearum im- 
becillitate, proque ingenii mei tenuitate facere 
refugiebam ) , statim animo revolvere coepi , 
quodnam argumentum in ea pertractandum se- 
ligerem. Equidem ingenue fateor, nonnihil ne- 
gotii hanc mihi thematis electionem dedisse*- 
Quamquam enim complura sint quae ad redi 
in medium proferri possent , ii tamen , qui 
antehac ejusdem oHieii partes expleverunt, sum- 
ma viri doctrina , atque eloquentia praediti , 
praeclara quaeque, ac magnihea suis Orationi- 

bus argumenta sunt diserlissinie persecuti ; 
adeo ut in qunmcurhque me pariem vertissem, 
nibil fere occurrere posset , quod non illi doc- 
tissime praeoccupasscnt. Atque cgomet alias, 
nonnullis videlicet abhinc annis, cum et mibi 
idem onus impositum fuisset ( cUi ceteroquin 
ferendo impares erant vires ), de scientiarum, 
litterarumque utilitate ac praestantia pro vi- 
rili parte disserui ; quo adolescentes alacri a- 
nimo studiorum curriculum per aestivas ferias 
interceptum , ipsorum amore allecti rursus ado- 
rirentur. In quo igitur argumento altera haec 
inea versaretur Oratio , non sine animi anxie- 
tate ac sollicitudine quaerebam. Yerum cum 
jam pridem in quorumdam sciolorum animis eam 
inbaerere praejudicatam opinionem perapexis- 
sem , Christi Religionem scientiis disciplinisque 
impedimenta , ac veluti quosdam compedes in- 
jecisse ; optimum fore consilium arbitratos sum, 
hanc impactam calumniam hodierna sermoci- 
natione propulsare. Id ut assequar, et falsam cri- 
jninationem contraria assertione obtrudam ac 
rejiciam , Cbdstianam Religionem omnibus scien- 
tiis disciplinisque incrementa dedisse, evincere 
conabor. Quod sane argumentum et mihi , et 
vobis j qui buc convenistis, Adolescentes , val- 
de opportunum esse censeo .* mibi quidem , ut 
quam nactus sum spartam , hanc ipsam exco- 
lerem , alqiic exornarem; vobis autem, quia si 

unorc erga Glirwti Religionem iileoti, pietatem^ 
quam ip^ fovet, cum studiis litterarum conjun- 
getis, ^ctus mox uberrimos procul dubio ad- 
ferebs. Vos vero, sapientissimi Professores, alii- 
que gravissimi ornalissimique viri , qui hic a- 
destis, ut meum condecoretis Sermonem, ulque 
meis dictis fidem auctoritatemque esoncilietis , 
vos, inquam^ oro obtestorquo, ut hanc qualem- 
cumque Orationem, haud quidem calamistris in- 
ustam aut Latini sermonis leporibus , vel elo- 
quentiae smtamentis refertam , sed rudem , . ct 
inconcinnam, vestra humanitate, ac benignitate 
sublevetis^ 


ilenrinem vestrum latere arbitror , Auditores 
optimi, Christianam Religionem jam inde a suis' 
incunaJbulis studia litterarum, discipliiiasque oni- 
aes minime refugisse, aut sprevisse. Et sauc : 
humana enim ratio , cx qua uoiversae natura- 
les scientiae dimanarunt , est quaedam, ut ita 
inquam, ipsius. Divinae rationis ac sapientiae 
communicatio : quamobrem neque falsum esse 
potest quod dare per rationem cognoscitur , ne- 
que illi Divina Revelatio potest esse adversa , 
ut docet S. Tbomas in Libro I. contra Gen- 
tes. Cap. 7. Quamquam autem Christiana Re- 
ligio plura proponit mysteria, quae suut huma- 
nae rationi impervia , caplumque hominis ex- 
cedunt, tamen quum cvideiilissiuiis raliouum 

joiomentis adstriiat, ca fiiissc ab ipso Deo reTe^ 
lata , . qui fallere ac falli nescias est ;i homi« 
nem , ratione duce , ad illam amplectendam 
ferri , nemo inficias ibit. Quapropter .scientiae 
omnes ac disciplinae , quae ab ipsa sunt ra« 
tione profectae > non modo huic Religioni con«* 
cordes sunt , sed et Tiam ei sternunt , et mu- 
nimen ad ipsam defendendam constituunt. Hinc 
ab ipsis Ecclesiae primordiis plures> Cln^isiiaoi 
cum illius aevi Philosophis congredi non dubr« 
tarunt , atque integras Apologias ad hujus Re« 
ligionis Divinitatem propugnandam scribere et 
evulgare sategerunt. Tales fuerunt Aristides , 
Quadratus , Talianus , Athenagoras , Theophi- 
}us Antiochenus, Minucius Felix, Melito Sar- 
'dicensis , aliique. Fusius S. Justinus , qui et 
ipse Philosophus erat etiam antequam Christia- 
nam Religionem amplecteretur duabus 'Apolo^ 
glis , una scilicet ad Senatum Romanum , aU 
tera vera ad Imperatorem . Antoninum Pium ,> 
necnon Oratione Paraenetica ad Gentes ^ aliis- 
que suis scriptis , disertissime y ac . sapienter 
Ethnicos falsorum Numinum cultores profliga- 
vit , et Christum Deum esse, ejusquc Religio- 
nein ad salutem necessariam demonstravit. Id 
praestitit etiam Arnobius , ejusque discipulus 
liactantius Firmianus, qui tamen ut latius ar- 
gumentum persequeretur, Christiaoamque tuo- 

retur ReUgiooem , praeter alia scripta , opua 
IHvimmm Imtituliomm titulo praenotatum ,, 
septeroque libris distributum ducubravit, ibiqiic 
Polythoismum , aliosque falsarum Religionum 
errores distincte, atque.ex ordine refutavit, lam' 
vero haec Opera sunt omnigena eruditione re< 
ferta , quandoquidem propugnatores ilii es om> 
ni ferme doctrinarum genere argumenta ad er- 
rores revincendos desumebant. Porro, quantum 
inde emolumenti omnea diversi generis soieil- 
tiae ao disciplinae sibi arr^ueriut , nemo est 
qui nOn videat. Quis enim tractare baec diu 
multumque potest , quin omnis doclrioac, oivh 
niumque litterarum cognitione aiictus ornatus- 
que discedat ? Exemplo sit Terluliiauus,^qui ut 
erat JurisconsuRus , ^formulas juris adhibuit , 
atque argumentis in ^Jurisprudentia receptis u- 
sus est ad hostium fidei ictus repellendos ^ id- 
que videre licet tum in Apologetico , tum in 
diis suis Operibus, quae dum Catholicus crati 
composuit , praesertim vero in aureo ejus Li- 
bro de Praeeeripiionibue , seu ( ut alii Codi- 
ces habent ) de Praescriptione. Huc accedit , 
quod Religionis hostes , contra quos illi cau- 
sam fidei agebant , quum adversus eam uiidc 
uude argumenta deprompserint, atque ex om» 
ni disciplinanun genere objectationes ad eam 
evellendam intorserint , ipsis opus erat ad ad- 

vcrsariorum iclus repeltendofi singulas peiC 
currere, scientias , oinnesque dirersi generis 
doctrinas cTolyere, ut videre est in libris, quos 
ocmtra Celsum scripsit Origenes, atque in Apo^ 
logia ildci , quam contra Julianum Imperato-' 
rom apostatam adornavit S. Cyrillus Alexandri^- 
nus. Multa do dirersi generis argumentis de- 
dita opera pertractat immensa eruditionis con- 
gerie Clemens Alexandrinus , praesertim in suis 
Slromatis ( seu Miscellaneis ). A4que baec qnae 
protuli ( si Cyrillum tautommodo mccipias ) ad 
tria priora perlinent Ecclesiae saecula. Saecu- 
lo lY. admiramur Eusebium , qui in suis Ope- 
ribus , praesertim vero in Ptaeparati&ne 
var^elica {dura posteritati transmittit excerpta 
cx vetustioribus 'tripioribus tum Philosophia , 
Ium Historicis , liim Oratoribus , quorum Ope- 
ra ad nos usque minime pervenerunt , nihilque 
cx eis superesset, ne nomen quidem Auctorum, 
nisi Caesariensis ille Episcopus praecipua ex ei» 
colligere, exscribere, ac nc^is tradere sategis- 
set. Saeculo Y. iuler innumera Augustini Ope- 
ra , quorum major pars ad Sacram Scientiam 
pertinet , non pauca sunt , quae in aliarum di- 
sciplinarum argumentis versantur; ut c/e Gram- 
matica , de Dialectica , de decem Categorii»^ 
de principiis H/tetorices , de Musica , contra 
Academicos^ de ordine ^ do immortalUak- ani- 

mae , de quantitate animae , ct alia. Silentio 
praetereo ( ne longum faciam , vosque taedio 
alliciam ) Hilarium , Ambrosium, Hieronymum, 
sicut et Athanasium , 'Basilium, Grcgorios Na> 
ziaozenum et Nyssenum, Epiphanium, aliosquc, 
qui quantum ad litteras sive humaniores, sivo 
severiores contulerint , ex eorum , quae adhuc 
supersunt, Operibus satis abunde patel : quae 
onim beic memoro , tantummodo spemminis 
orgo me in medium afferre profiteor. Saeculo 
VI. occurrit Severinus Boetius, qui praeter theo- 
logica scrljisil de consolat ione Philosophiae li- 
bros quinque, partim carmine , partim prosa 
eruditissimos; atque alia etiam de aliis philo- 
sophicis argument» elucubravit Opera, inter quae 
eminet insignis ‘ille de Musica 'Tractatus, in 
quo Pythagorae, Aristoxeni , Ptolemaei, Nieo- 
machi, Aristidis Quintiliani , aliorumqne Grao»; 
eorum Philosophorum doctrinas de Musioa ex- 
ponit, suis quoque ad rem additis illustrationi- 
bus, atque acutissimis demonstrationibus. Oc- 
currit etiam eodem saeculo Aurelius Cassiodo- 
rus , qui praeter Commentaria in alios aU|ue 
alios Sacrarum Scripturarum libros, edidit bre- 
ve Ghronicon ab initio mundi usque ad tempus 
Theodorici regis Italiae : scripsit quoque libros 
duodecim de robus gestis Golhotum, quos qui- 
dem libros iu cooipoiulium 'redegit Joruaudes, 

seu Jordaiius, Ravenaae Episcopus: Historiam, 
quam triparlilam inscripsit/ adornavit ; ac li- 
bros du(» composuit de Institutionibm rerum 
Divinarum atque humanarumy ubi distincte a- 
git dc septem disciplinis , quibus tunc tempo- 
ris constabat celebre Trivium et Quadrivium 
( sic eas institutiones vocabant ) , videlicet de 
Grammatica, de Dialectica , de Rhetorica , de 
Arithmetica , de Geometria , de Musica, et de 
Astronomia. Eodem quoque Saeculo occurrit 
Gregorius Turonensis Episcopus , qui praeter 
alia Opera , decem edidit libros dc rebus ge- 
stis Francorum , qui quantum historiam illius 
gentis ilhistrariut, norunt Historici omnes, qui 
ex. iisdem Annalibus multa hausisse prcdltentur. 
Missos facio Procopium Gazaeum , Evagrium ,i 
aliosque. Sacculo Yll. S. Isidorus Hispalensis 
in Opero quod Etymologiarum, sive Originum 
inscri^t de omuibus fernie 'scientiis ac disci- 
plinis i distincte * atque ex ordine agit, singula- 
rum summam , ac veluti medullam exponens ,’ 
et praecipua cujusque earum vocabula decla- 
rans. Omitto quae eidem Auctori a quibusdam r 
tribuuntur, ut Historiam Vandalorum , Histo- 
riam Svevorura, Chronica Gothorum,, ^ronica 
ab initio mundi , usque ad annum quintum' 
Svintliiliani Regis Gothorum, et alia. Saeculo 
YUI. Venerabilis Reda presbyter AngluS om- 

ues disciplinas ac scientias admirandum iu mo- 
dum promovit auxitque, idque tum ipsis theo< 
logicis scriptis, in quibus omter pro re nata 
etiam naturales doctrinas attingit , tum prae- 
sertim io iis , in quibus a carceribus ( ut a- 
junt ) ad calcem usque de his pc^tremis agit. 
Ea quippe fuit, auditione , ut de omnibus fer- 
me> scieidiis ac disciplinis disseruerit. Scripsit 
librum de natura rerum; alterum de substantiis 
elementorum^; insuper Philosophiae libros qua- 
tuor ; ad haee de temporum ratione ; de sex 
aetatibus mundi; de temporibus ad iutelligen- 
dam supputationem, temporum Sacrae Scriptu- 
rae; de Paschate, sive de aequinoctio ; praete- 
rea sententias. exceiptas ex Cicerone, et Aristo- 
tele;, de linguis gentium; de oraculis sybillinis; 
descriptionem . topographicam de urbe Hicrusa^ 
lem; tandem plura ad Grammaticam , Ariib- 
meticam , Geometriam , Astronomiam , Musi- 
cam , aliasque disciplinas pertinentia; quan- 
lumque inde accessionis atque incrementi ex 
ejus Operibus, praesertim rei Astronomicae ob- 
venerit , norunt Eruditi. Itidem et apud Grae- 
cos eodem Saeculo occurrit S. loaunes Dama- 
scenus , qui praeter plura Sacra Opera , opiia 
mos praestanlesquo de Logica, ac.de Pbjsicr 
IracUUus elucubravit. 

Deficeret me tempus , aut nimium, quam par 

esset , mea excurreret oratio, si omaesetsiri« 
gulos couunemorare yellem Ecclesiasticos Scrip* 
tores, qui naturalibus etiam discipliuis incremea-» 
ta addiderunt. Quare bac praetermissa , aut tad*^ 
lisper intermissa Seriptorum serie, alia heic adji- 
cere atque ia medium^ proferre aggredior ratio^ 
iioDum .momenta , quae meam> comprobant as- 
sertionem. Quis enim ignorat plurimos per 
Christi Rdigioacm excultos, e» occasione unum 
exinde , aut alterum disciplinarum genus^feli- 
ci successu excoluisse ? Quid , ^od int^rae 
nationes , : populi , ci regna Cbrishanae* ileK- 
gionis beneficio in sortem* politiorum gentiiuft 
tmnsiere? Hujus rei vel unum sufficeret exeiiH 
pium afferre, quod nimirum initio V. Saeculi 
praeslitit Grogorius Armeniae Pontifex,* qui post- 
quam Armenos Christi flde imbuisset, populum 
illunt antea incultum, rudem, ac barbarum: ex- 
coluit , instruxit, eiHidivit, apertis undique per 
Armeniam scholis, undique gjmnwis exsiruc^y 
ut proplerea appellalus fuerit ///2imma/or;;**aU 
que ita non modo Armenis, sed et Persis, As- 
siriis. Danis, et Medis profuerit, sicque eisdem 
aditum ad Christianam Religionem. amplectea-< 
dam . patefecerit. Quin ex muilorum sententia 
ipso Axmeuiaciua etiam Alphabetum condidit 
induxitque; sed et Auctores, qui Gregorio in- 
veniionem characterum Armenoriunabjudica&t^ 

«anfi tribmint Sancto Joanni Cfarysosloino ,' qt^ 
idiu per Armeniam exulavit, et ipse illustris Ec- 
clesiae Doctor atque Episcopus fiiit. Jam vero 
quantum emolumenti cx hisce Gregorii Illumi'- 
natoris laboribus universae rei litterariae obve^ 
neritj vel inde patet, quod multa Graecorum 
Scriptorum Opera in Armeniacam Unguam tunc 
versa fuerint , cx quorum Codicum collatione 
nunc temporis, scilicet post litterarum instaura- 
tionem, complura errata, quae in Graecis Codi- 
cibus irrepserant, emendata esse potuerunt, ac 
restitutae lacunae. Hujus rei exemplum haho- 
mus in emendatione Chronici Euselni PamphiU 
A Scaligero evulgati , quae facta est per Edi- 
tionem Codicis Armeniaci, quam hisce nostris 
temporibus exhibuit curavitque Angelus Mai 
( postea amplissimus, atque ihsignis Sanctae Ro- 
manae Ecclesiae Cardinalis , quem duobus ab 
hinc mensibus c vivis ereptum dolemus , diu- 
que ddebit respublica litterarum ) coUalis stu- 
diis cum Armeno Zohrab ; nccnon per aliam 
ejusdem Codicis Editionem, quam curavit Ar- 
menus Aucher. 

Ad memoriam item revocate, Audilores, An- 
gliae populos ante Sextum Ecclesiae Saeculum 
rudes, atque efferatos fuisse suamque cultionem 
Sancto Gregorio Magno debuisse qui missis in 
Britanniam Augustino aliisque monachis , eam 
insulam ita excoluit, erudivilquc , ut cum po- 

litiotibus potuisset Nationibus comparari: atque 
utinam secutis temporibus Catholicam et avitam 
non deseruisset fidem , quantum felicior illius 
gentis foret conditio! Nonne Hibernia ope Patri- 
tii sui Episcopi emersit ex barbarie ? Nonne 
Thuringi , Saxones , aliique Germaniae populi 
suam culturam acceptam referunt Gregorio II. 
Summo Pontifici, qui misso illuc Bonifacio, dis* 
pulit ignorantiae tenebras, quibus populi illi erant 
obvoluti? 

Sed jam ex Septentrionis latebris erumpeu^ 
tes Hunni, Alani, Vandali, Gothi, Longobardi, 
aliaeque barbarao efferataeque gentes Italiam, 
immo Europam fere universam pervadunt. Ubi- 
que clades , undique strages , armorum strepi- 
tus, furor insectantium, clamor dolentium, pa- 
vor civium. Squalent, abductis discipulis, ^mna* 
sia : desolantur , amandatis ad bellum juveni- 
bus, scholae; derelictae remanent litterariae pa- 
laestrae: scientiis, musis, studiis nullus concedi- 
tur honos. Invadunt grassantes milites biblio- 
thecas, archiva, tabularia: libri, codices, mem- 
branae diripiuntur , atque in viis et compitis 
publice flammis donantur; illa inquam volumi- 
na , quae admirandam Graecorum , ac Roma- 
norum sapientiam continebant , vel Poetarum 
carmina digna cedro, et levi servanda cupresso, 
aut Sanctorum Patrum Opera, doctissimorumque 

Ecclesiae Scriptorum Disquisitiones, Traetatioties, 
Commentaria habebant exarata, aut demum God- 
ciliorum Acta descripta servabant. Ebu miseran- 
da litterarum illius aevi conditio! Sed quo tunc 
temporis se rcccpcruut litterae, nisi apud eos, 
qui erant Sacris ministeriis mancipati; quando- 
quidem, ut olim monuit Propheta ( Malach. II. 
7.) labia Sacerdotis scientiam custodire tenean- 
tur ? Scio et Sacrorum virorum doctrinam sa- 
tis remissam ac tenuem ea tempestate fuisse , 
si ipsa cum prioribus Saeculis conferatur; sed 
si homines illius aetatis inspiciaotur, aliqua sal- 
tem disciplinarum vestigia ac rudimenta apud 
Ecclesiae ministros unice viguisse constabit. In 
Asceteriis autem, ac Monasteriis, vidisses Coe- 
nobitas illos sollerter subtrahere grassatoribus 
Codices, vel Codicum' partes , aut membra di- 
scissa; diligenter conquirere, vel etiam subri- 
pere dc barbarorum manibus , aut ex ipsis flam- 
mis semiustas chartas , quas prius in pluteis , 
ac forulis caute custodiebant, postmodum vero 
in ordinem redigebant, ac tyronibus dabant' ex- 
scribendas. Haec porro fuerunt germina, ex qui- 
bus post luctuosam illam cataslrophen repullu- 
lavit refloruitque litterarum cultura , ac scien- 
tiae disciplinaeque rursus sunt ad vitam revo- 
catae. Ecquis ergo vestrum. Auditores, diffite- 
bitur, admirabilem illam ac faustam, qua gau- 
demus, litterarum instaurationem esse l^neflcio 
Christianae Religionis adseribendam? 

Vix discussa paiillisper ignorantiae caligine, 
iterum apparet Doctorum series qui omnes ani- 
mi nervos intendunt, quo scientiae disciplinac- 
que promoverentur suoque forent in lumine col- 
locatae Atque heic praesertim nominare possem 
duos illos Ganluarienses EpiscopoS) quorum uni 
alter successit, nimirum Lanfrancum , ejusqiie 
discipulum Anselraum; insuper Alexandrum de 
Hales, Albertum Magnum, Bonaventurara, alioa- 
que sexcentos. Sed pro omnibus sal erit conce- 
lebrare hujus Arclii-gymnasii, totiusque Neapo- 
litani nomiuisdecus et ornamentum. Angelicum, 
inquam, Doctorem Tliomam Aquinatem. Nul- 
lum ferme extat argumentum , ac disquisitio- 
nis geuus, non modo ad Sacram Scientiam, ve- 
rum etiam ad naturales disciplinas spcctansj de 
quo ipse iu suis Operibus non egerit; idque ca 
perspicuitate, soliditate^ atque ingenii acumine, 
ut nihil supra in humano intellectu possit co- 
gitari. Neminem fugit, Thomam summum fuisse 
Theologum, uti se praefert in Summa Theolo- 
gica , et in suis Commentariis in Magistrum 
Sententiarum 5 strenuum fuisse Christianae Re- 
ligionis Apologislam ac defensorem, uti se de- 
monstrat in Summa contra Gentes; acutissimum 
fuisse Mctaphysicum , ut patet tum ex laudatis 
Operibus , tum ex ejus commentariis in libros 
decem Meiaphysicorwn Aristotelis , et cx suo 
Tractatu de enle et essentia , nccuon cx sua 
Evposilioiie in librum ^/(? cnjww : sed in eo viro 

lu non conjecinsscs tatcm Poliiiccs amplam co- 
gnilioneini, qualem ipse exhibet in Tractatu «fe 
regimine Principum^ et in suis Commentariis in 
libros octo Poliiicorum Aristotelis ; nec suspi- 
careris eas Mathematicas cognitiones , quales 
inveniuntur in suis Commentariis in Libros Pe- 
rihermeniag ■, et posteriorum analyticonm\ aut 
eas Phjsices doctrinas, quales exponit in suis 
Commentariis in Hbn» octo Physicorum Aristo- 
teliS) in libros quatuor de coelo et mundo^ in 
duos libros de generatione, in quatuor Meteo^ 
rorum inscriptos, atque in librum, quem idem 
Graecus Philosophus elucubravit de parvis na- 
turaUbus. Neque vero quemquam moveat , quod 
nonnullae opinionesad Physicam spectantes, quas 
DoCtor Angelicus trauit y ab hc^iernis fuerint 
Philosophis! rejectae^ id mum vitio illius aeta- 
tis vertendum est; imnoo - potius Aquinatis per- 
spicaciam demirari debemus, cum ipse permul- 
tas in rebus physicis sententias, novis acceden- 
tibus experimentis , fortasse emendandas fore , 
praenuntiaverit. i >' j << 

Sed qnot ex Christiana Religione accessio>- 
nes et incrementa habuerint scientiae discipli- 
naeque omnes , clarius ex earum recensione 
patebit. Age jam itaque , singula doctrinarum 
genera percurramus. Et ut initium ducam a Mc- 
taphysica, quae est aliarum scientiarum voluti 
clavis, aut janua, nemini incompertum esse au- 
tumo, praecipuas hujus Scientiae veritates eas 

esse, quae respiciunt Dei existentianii et uni* 
tatem^ ej usque altribula^ et proTidenliam, ncc- 
nou mu)^i creationem ex nihilo, neque inae* 
leriiitalc , sed in tempore a Deo factam ; insu- 
per animae humanae naturam simplicem ac spi- 
ritualem , ejusque immortalitatem , aliasqne id 
genus. Jam vero hujusmodi veritates nobis per 
Dei revelationem innotuere. Neque dicas, has 
veritates a Philosophis haud quidem ex Dei re- 
velantis auctoritate sed per naturales rationes 
demonstrari ; id enim faciunt postquam' lumen 
Revelationis affulsit. Porro aliud est aliquid in- 
venire, aliud quod inventum est demonstrare : 
primum difficile, facile alterum. Sic idem non 
est alicujus aedificii ideam atque architecturam 
animo concipere, et conceptam perficere: ideni 
non est vias sternere, planas, rotabiles redde- 
re, ac per vias jam inventas , stratas , apertas 
iter habere. Difficile est, rem in ignoto loco, 
in conclavi obscuro sine lumine invenire ; at 
non tam difficile , admoto . lumine , illam re- 
perire, etsi lumen ipsum postquam videris, re- 
moveatur. Ita est de illis, quas indicabam , ve- 
ritatibus: Philosophi jam per Dei revelationem 
eas cognovere, cognitis vero, earum nexum ac 
demonstrationem invenero, nunquam forte in- 
venturi , nisi eas indicasset Revelatio , ut ipse 
Lokius inter Metaphysicos acutissimus argumen- 
tatur in Opere, cui titulus Christianismus ra- 
lionabilis< Re sane vera Pagani illi Philosophi, 


Digilized by Qpogie 



19 

tametsi doctissimi^ ut Socrates, Pjtliagoras, PIa< 
to, atque ipse Aristoteles, quot errorum porten- 
ta non effutivere , ut merito pronuntiaverit Var- 
ro, nuilum aegroium febri aestuantem somniare 
tpiidquam iam infandum , quod non aliquis di- 
xerit Philosojdius? Constabilitis autem veritati- 
bus illis, quae sunt vcluli ipsius Metaphjsicae 
cardines, libuit Philosophis etiam illas disqui- 
rere notiones, quas metaphysicas lautitias cupe- 
diasque dixerim, ut exempli gratia rationem, 
qua ideae in mente gignuntur, aiiasque id ge- 
nus investigationes. 

Quod vero ad Jurisprudentiam pertinet, quid 
illa Christianae Religioni debuerit, vel ex hoc 
patet, quod eae Paganorum leges , quae velut 
omnium sapieniissimae habitae sunt , illae ni- 
mirum quae a Solone , et Licurgo celebratis- 
simis Legumlatoribus latae sunt , sicuti illae , 
quas condidit Plato pro Republica a se excogi- 
tata ( uti cernere est in ejus Lib. V. de Ite- 
publicd)^ complura absurda, et contra Jus Na- 
turae complectebantur. Quin etiam ipsum Jus 
Romanum , quod admirandae sapientiae opus 
aestimatum fuit, per Christi Religionem multis 
in partibus correctum cmendatumque est. Cujus 
quidem rei veritas, ne plura ejusdem exempla 
congeram, vel inde salis superque liqnet;' tdm 
quod Evangelii luce affulgente prorsus abolita 
fuit servitus, qua homo ratione praeditus velut 

sua dignitale privatur^ alque in animalium bru* 
lorum classem computatur \ tum quod patria po- 
testas, quae apud Romanos praeter modum, et 
ultra fas excreverat , per Jesu Christi Religio- 
nem justis fuit circumscripta limitibus. Plures 
autem hujuscemodi utilitates ex Christiana Re- 
ligione profluxisse etiam ad Leges Septentriona- 
lium populorum , qui Medio ^vo alias atque 
alias Europae regiones occuparunt , patet ex 
Codicibus jurium Yisigothorum , Longobardo- 
rum, et Anglo-Saxonum. Quum vero Jurispru- 
dentia, quae vulgo nuncupatur, cura Ju- 

re Ecclesiastico, sive Canonico, consociata fue- 
rit, maximum inde acquisi vi t ac nacta est emo- 
lumentum. Quapropter quum in Bononiensi Stu- 
diorum Universitate ope Romanorum Pontificum 
splcnduisseUiirisprudentia Canonica, floruit etiam 
Civilis^ nullusque olim ferme dici potuerit veri 
nominis Jurisconsultus , nisi in Bononiensi Aca- 
demia et Jurisprudentiam didicisset, et aliquod 
suae doctrinae specimen, facto tentamine, de- 
disset. 

Quid autem incrementi ex Christi Religione 
habuerit Scientia Astronomica , cognosci pote- 
rit vel ex sola Kalendarii correctione facta a 
Cregorio XIII. ope Alojsii Lilii Calabri (quem 
ulpote nostratem ad Neapolitani nominis gloriam 
nomino) ut praeversus temporum ordo restitue- 
retur. Itaque celebriores , quotquot aetate illa 

erant, AstnHiomos laudatus Pontifex Romam ac- 
civit, vel absentes consuluit, eiscjuc astronomioos 
Lilii calculos expendendos commisit ; cumque 
illi opus probassent, feliciter , summoque om- 
nium plausu emendationem Kalendarii a Julio 
Caesare statnti absolvit , atque antegressum tenv- 
porum ordinem restituit , praelinitis etiam re- 
gulis, quo in penterum hujuscemodi vitarentur 
incommoda. Quot vero Opera a doctissimis Ma- 
thematicis in lucem edita sunt, ut Kalcndariura 
ejusque emendationem illustrarent, quemadmo- 
dum Opus illud a Clavio elucubratum, et alia, 
tot accessiones Scientiae Astronomicac , ac Ma- 
diesi factae sunt. Horum laborum fructus fuit, 
regulas tradere adeo expeditas ac planas ad tem- 
porum supputationem, ut hodie quisque ahim- 
Bus, qui eas didicerit, possit Pascha cujuslibet 
anni invenire, atque ordinem Festorum, quae 
a Paschate derivantur quod olim ex loto terra- 
rum orbe soli Alexandrino Patriarchae erat re- 
servatum. Nonne hos progressus Astronomica 
scientia Christianae Religioni acceptos refert? 

Sed beic video nonnullos mussitare ac susur- 
rare , itescio quid obtendentes quod assertioni 
meae adversetur. Obganniunt, Galilaeum Phi- 
losophum di vexatum, molestiis affectum , atque 
in vincula conjectum , eo quod Coperoicanum 
systema tueretur , quod aliquibus ca aetate vi- 
debatur, Sacrarum Scripturarum oraculis esse 


Digilized by Google 



22 

conlrarium. Proh quot falsae crimmaliones su« 
per hac re venditantur, gliscente praesertim sae^ 
culi vertiginel Verum enimvero Galilaeum ac- 
citum quidem fuisse a Romana Inquisitione, ut 
illius systematis rationem redderet, sed perim- 
inaniler , omnibusque observantiae significatio- 
nibus exceptum, ipsemet fatetur in suis blpisto- 
lis, quas evulgavit Fabbronius. Ceterum si quid 
molestiae ob eam causam passus est Galilaeus, 
id ex sua imprudenti mordacitate repetendum. 
Nam Nicolaus Gopernicus , a quo < illud Plane- 
tarium systema nomen accepit, quique etiam ia 
Italiam venit , ac diu Bononiae moratus fuit , 
nihil quicquam fastidii expertus est, et in Geis 
maniam rediens Ganonicatu auctus fuit in Ci- 
vitate Warmiensi. In insequenti vero anno ab 
illis cum Galilaeo exortis quaestionibus, quum 
Bononiae, quae in ditione est Romani Pontifi- 
cis, Cathedra Astronomiae in illa Studiorum 
Universitate vacaret Professore ob Maginii mor- 
tem , ad eam moderandam ac regendam acci- 
tus fuit Joannes Keplerus (licet is pecubaribus 
de causis munus illud recusaverit) ; atqui Ke- 
plerus non modo ejusdem opinionis , atque Ga- 
lilaeus , sectator extitit verum etiam primus fuit 
qui aperuerit leges motus orbium, caelestium , 
quae Coperiiicano systemati praecipuum suppe- 
ditant fulcimen. Quin et ante Kcplerum, Gali- 
. lacum, ct Copcrnicum duobm retro saeculis Ni- 

colaus Cardinalis Cusanus Calaber ( quod pro (>a- 
tria nostra memoratu dignum est) primus fuit 
qui ad vitam revocaret eam Pythagorae senten- 
tiam; Pythagoras enim ex veteribus Solem fixum 
esse atque immotum, Terram vero , aliosquu 
Planctas circa ipsum circumvolvi, atque m-bitas 
suas peragere, existimavit: neque vero Cusanus 
aliquid m^di passus est, immo perhonorifice ha- 
bitus, et a Nicolao V. Cardinalis Sanctae Ec- 
clesiae creatus fuit. Videte igitur , Auditores , 
quid ex Galilaei casibus colligi possit contra 
meam assumptionem. 

, Quid autem de Physica dicam? Sufficiat hoc 
unum memorare, Joannem Jacobum Scheuch*- 
zerum edidisse quatuor pra^randis molis vo- 
lumina ad pertractandas non altas quam physi- 
cas quaestiones, de quibus in Sacris Bibliis fit 
mentio; quod quidem opus inscripsit Physica 
Sacra. Item Franciscus Vallesius librum edidit 
de iis quae scripta sunt physice in Libris Sa- 
cris; Joannes de Mcy Opus elucubravit cui ti- 
tulus de sacra Physiologia., ubi pariter omnes 
Physicos quaestiones itcrtractat, de quibus iii Sa- 
cris litteris occurrit mentio ; Leviiiius Lemnius 
erudissime disserit de plantis , quae in Sacra 
Scriptura commemorantur ; Fraucisctis Kuacus 
de gemmis , de quibus ibidem fit sermo ; Sa- 
muel Borliartus doctissime disputat de anima- 
libus sacris iu suo llierozoico. Quot auctibus 

Scriptores hi, aliique Physicas*" disciplinas io 
omnibus earum partibus non cumularunt? 

' Quid quod Chemia per Christi Religionem aucta 
et ipsa fuit? Hujus quidem rei ne longus sim 
unum exemplum sjiecimiiiis loco adduco. Cum 
in Exodi Capite XXU. legatur, Mosen contri- 
visse vitulum aureum, quem Hebraei in deser- 
to adoravere, ipsumque in pulverem redactam 
sparsisse in aquam, atque ex eo dedisse potum 
filiis Israel , Georgius Emestus Stahiius nobilis- 
simus Chymicus omnes animi sui nervos inteo- 
dit, ut rationem invenisset qua ^ aurum ito solrt 
possit, ut potabile redderetur; factisque^^expe- 
mentis, id per sulphur iieri posse, detexit: quae 
quidem ars antea Chymicis ignota erat, sed po- 
tuit aetate Mosis nota esse in J^ypto. Porro 
Stahlii inventum, repetitis experimentis, proba- 
vere alii recentiorcs non inCmi subsellii Cby- 
mici, ut Senaclus, Baronus , Macquerus , ^Ro- 
vellius , aliique. En igitur nova accessio Che- 
miae facta ex occasione explanandi Sacram Scrip- 
turam. Sic et aliae , quas silentio praetermitto. 
*^Ad Medicinam quod spectat , quantum ipsa 
progressus suos Christianae Religioni debuerit, 
: quisque intelligere poterit, qui perpenderit,’ per 
eam Religionem factam fuisse potestatem dissc- 
eaudi hominum cadavera, quod aeque vetitum 
fuit Hebraeis ob legales eorum praescriptiones , 
ot Paganis ob suas superstitiones. Porro quan- 

tum anatomicae dissectiones ad Medicinae racre- 
mentum oonlnlerint, nullus est qui non Tideat: 
iis enim ablatis, neque humani corporis struc- 
tura satis cognita esse potest , neque patholo- 
gicae abnormitates, nempe quae in eo a mor- 
bis derivantur, perspectae haberi queunt, proin- 
deque ipsis morbis minime apta possunt appli- 
cari remedia. His adde, apud Graecos, et Ro- 
manos exercitam non fuisse Medicinam, nisi a 
servis, quod mire quantum hanc salutarem scien- 
tiam penes eos depresserit. Ipsa autem suam ob- 
tinuit dignitatem beneficio Christianae Religio- 
nis , quae maximi quidem momenti eam rem esso 
praedicat, ao medicum honore dignum esse', ut 
Scriptura \\ox\Bleox{EcclLXXXVIII. /.^insinuat.’ 
Accedit quod qnum in Sacris Codicibus de aliis 
atque aliis morb(Mrum generibus fiat mentio 
sapientissimi quidam artis medicae Scriptores 
opportunitatem inde arripuerunt erudite de iis dis- 
serendi, ut Franciscus Vallesius, Tliomas Barlo- 
linus, Christianus Varlize, Conradus Johren,Guil- 
lelmus Ader, Georgius Wolfgangus Wedelius, 
Valentinus Henricus Vogler, Joc Simeon Lindin- 
ger, Ricbardus Mead, aliique. 

Ipsa quoque Architectura multum emolumenti 
ex Christi Religione percepit , tum quia in con- 
struendis Christianorum Templis mirifice reful- 
sit; tum quia Scriptores plurimi in describen- 
do Salomonis Templo doctissima ediderunt Ope- 

ra^ m quibas, i perbelle architeclonices regulas 
exposuerunt^ atque aedificio iili applicarunt ; in- 
ter quos eminent Hieronymus Pradus , et Joan- 
nes .Baptista Yillalpandus. ) Mia * 

* Silentio praetereo Geographiam^ quae non pa- 
rum incrementi accepit tum ab iis^ qui ad dis- 
seminandum Christi Erangelium alias atque 
alias mundi ^iones; inaccessas, et antea igno- 
tas penetrarunt, ac peragrarunt ; tum ab iis qui 
loca sancta perlustrarunt , aut de ipsis erudite 
scripserunt. Taceo Historiam, quae non modo 
totius humani generis originem , verum etiam 
ipsa diversarum ^Nationum : primordia ex Sacris 
Codicibus hausit. Nihit addo de Archaeologia, 
quae primaevas origines rituum^ ooosueiudi- 
num , morunH|ue diversorum > populorum , fre- 
quenter ex ritibus moribusque Hebraeae gentis, 
aut veterum Patriarcharum, repetit, ac deducit. 

Demum quod ad humaniores litteras pertinet; 
nonne Ars Oratoria mirum in modum aucta fuit 
per Sacram Eloquentiam , id est per verbi Dei 
praedicationem, praesertim in Sacris Concioni- 
bus ? Ad mentem revocate illa eloquentiae flu- 
mina , nimirum inter Graecos Gregorium Nys- 
senum ; ac Barilium ; praecipue vero Joannem 
Clirysostomum^ qui Demosthenes Christianus fuit 
nuncupatus ; atque inter Latinos Hilarium, Am- 
brosium, Augustinum, Chr jsologum, Leonem Ma- 
gnum, aliosque. Rememoramini^ Tertullianum^, 

qui ia Apologetico, et in aliis suis , quos Ca- 
tholicus scripsit , tractatibus, novo quodam di- 
cendi genere Tehementi et concitato , singulis 
verbis , veluti sagittis , acutisquc telis adversa- 
rium configere videtor. Quod vero ad Po^ira 
spectat , nonne if»a probe exculta fuit a Chri- 
stianis Scriptoribus , praesertim Gregorio Na- 
zianzeno , ( qui plura edidit haud spernenda- 
carmina ) , Damaso Romano Pontifice , Ambro- 
sio, Prospero, Paulino, Prudentio, Juvenco, 
Sedulio,^ Yenantio Fortunato, Dracontio, Theo- 
dulpho Aurelianensi , aliisque? Post litteranim 
vero instaurationem nonne ex Christianae Re- 
ligionis penu d^umpta fuere primae celebrita- 
tis Poemata, qualia sunt illa , quae ediderunt 
Dantbes Aligherius , Torquatos Tassus , Milto- 
nus , Rlopstochius, aliique ? Neque vero Chri- 
sti Religio sprevit profanos illos Scriptores, qni 
in suis Operibus exemplaria nobis reliquerunt 
ad eleganter politeque scribendum , quae Ho- 
ratius in Arte Poetica hortabatur, nocturna 
versare manu , versare diurna. Et sane ipse 
Paullus io ea, quam habuit in Atheniensium 
Areopago , allocutione , et alibi pro re nata , 
non indignum judicavit Ethnicorum Poetarum, 
Arati videlicet , Menandri , et Epimenidis testi- 
monia proferre. Nonne profanos illos Scriptores 
diebus ac noctibus. manibus versarunt, corum- 
quo teslimcmia saepenumero iu suis Operibus 

adduxerunt Ecclesiae Patres , praesertim Cle- 
mens Alexandrinus , Hieronymus , et Augusti- 
nus? Scio , Brukerum criminatum fuisse Gre- 
gorium Magnum Romanum Pontificem , quod 
comburi jussissct omnes Paganorum libros, qui 
in Bibliolbeca Vaticana asserrabantur ; quod 
quidem ex Joannis Saxisberiensis testimonio 
evincere nititur , ut Pontificem illum elegantio- 
res politioresque litteras flocci fecisse suadeat; 
sed ^m crinunationem omnino falsam esse, in- 
victe demonstrarunt , fabulamque exsibilarunt 
Gradenigus , et post eum Tirabosebius. Neque 
vero uUius ponderis hac in re aestimari debet 
auctoritas Joannis Sarisberiensis , utpote longe 
sequioris aetatis, nec satis emunctae naris; quum 
contra ex ipsius Gregorii ebeutione , eum a- 
moeniores non respuisse litteras, neque incul- 
tum , rudemque fuisse , constet. Fuerunt non- 
nulli hac nostra tempestate, qui intemperanti 
quodam Crga Religionem ardore abrepti, eou- 
teudebant eliminari e inanibus adolescentium 
Ethnicos Latinos Scriptores , ilUsqoe substitue- 
re quorumdam Patrum Ecclesiae libros, in qui- 
bus multa quidem utilia, ac pia continentur, 
sed frustra quaereres Latinae linguae paritatem, 
ac sermonis elegantiam, quae in Cicerone, Li- 
vio, Virgilio , Horatio, aliisque aetatis Augu- 
sti Scriptoribus inveniuntur. Jam ferventes su- 
per hac re controversiae agitabantur, praeser- 

tirti in Galliis, ubi plures esse solent, quibus 
ex propria indole modum in rebus excedere 
bibet. Tandem res perducta fuit ad judicium 
Romani Pontiflcis ; ac Pius K. ( qui nunc Pe^ 
tri Cathedram tenet , et quem Deus diutissime 
bono Ecclesiae servet incolumem ) in Epistola 
Encyclica ad Galbarum Episcopos missa pro- 
nuntiavit , haud eliminandos esse ex adolcscen*' 
tium manibus Ethnicos illos Latinitatis Scripto- 
res , dummodo a suis ol^coenilatibus , si quas 
habeant, expurgentur , ne quid detrimenti mo- 
rum innocentia capiat. 

- Ecquis igitur. Auditores, ex his quae hac- 
tenus in medium protuli , non colliget , aut 
quisnam erit , qui adhuc afiirmare subdubita- 
bit , Christianam Religionem omnibus scientiis 
ac disciplinis incrementa dedisse ? Quae cum 
ita sint , optimi adolescentes ( ad vos enim 
mea nunc convertitur Oratio, vosque compello) 
strenuam in studiis atque in doctrinis perdi- 
scendis navate operam : simulque amor erga 
Christi Religionem vos inflammet , ut animum 
ad pietatem inducatis. Ob oculos ponite Fer- 
dinandi II Pii Felicis Augusti Regis nostri pro- 
vidam diligentiam , qui totus in eo est , qua 
praesidiis comparandis , qua praemiis propo- 
nendis , ut in scientiis ac disciplinis proficia- 
tis ; sed pari sollicitudine studet , ut pietas , 
atque amor erga Christi Religionem alias in a- 

nimis vestris radices agant. Hinc Sacrum So* 
dalilium in ipsis hujus Archigymnasii aedibus 
erectum esse voluit , ut pabulo verbi Dei , ac 
Sacramentorum alimento pictas in animis ve- 
stris indesinenter nutriatur et crescat. Quo ve- 
ro ante oculos versaretur exemplar nostratis , 
qui doctrinam cum pietate miriflee conjunxit , 
hanc Studiorum Universitatem sub tutela poni 
S. Tbomae Aquinatis , atque ejusdem Profes- 
sores argenteo numismate aurato , in quo il- 
lius Angelici Doctoris elRgies sit sculpta, con- 
decoratos esse, nuper jussit. Has igitur patris 
amautiffiimi curas excipite, huic sollicitudini re- 
spondete. Illud autem vobis persuasum habeto- 
te , cos viros, in t quorum animis fervet Christi 
Religio , haud quidem ex ea praepediri ad stu- 
diorum curriculum conficiendum ; quin potius 
ad cujuslibet generis disciplinas excolendas, ab 
ipsa incitari , ac promoveri. Dixi. 

